Komission Tiedonanto Euroopan Kehitysrahasto (EKR) arvio varainhoitovuoden 2003 menojen kattamiseen tarvittavista rahoitusosuuksista sekä ennusteet vuosien 2004, 2005, 2006 ja 2007 maksupäätöksistä ja maksuista /* KOM/2002/0673 lopull. */





Komission Tiedonanto Euroopan Kehitysrahasto (EKR) arvio varainhoitovuoden 2003 menojen kattamiseen tarvittavista rahoitusosuuksista sekä ennusteet vuosien 2004, 2005, 2006 ja 2007 maksupäätöksistä ja maksuista EUROOPAN KEHITYSRAHASTO (EKR) Arvio varainhoitovuoden 2003 menojen kattamiseen tarvittavista rahoitusosuuksista sekä ennusteet vuosien 2004, 2005, 2006 ja 2007 maksupäätöksistä ja maksuista Seitsemännen ja kahdeksannen EKR:n rahoitusta ja hallinnointia koskevien sisäisten sopimusten 6 artiklassa määrätään muun muassa, että komissio -ilmoittaa neuvostolle seuraavaksi varainhoitovuodeksi ennakoidut maksut sekä rahoitusosuuksia koskevien pyyntöjen erääntymisaikataulut ottaen huomioon Euroopan investointipankin (EIP) arviot sen hallinnoimista rahoitustoimenpiteistä; -liittää rahoitusosuuksia koskeviin vuosittaisiin arvioihin menoarvionsa kultakin rahoitusosuuksia koskevia pyyntöjä seuraavalta neljältä vuodelta. 1. Johdanto Seitsemättä ja kahdeksatta EKR:ää koskevien sisäisten sopimusten määräysten mukaisesti komissio antaa neuvostolle joka vuosi tällaisen tiedonannon, jonka tarkoitus on arvioida seuraavan vuoden (2003) menoja. Tämä arvio helpottaa jäsenvaltioilta vuotta 2003 varten pyydettävien EKR:n rahoitusosuuksien määrän arvioimista. Asiakirjassa esitetään myös menoja koskevia ennusteita neljäksi seuraavaksi vuodeksi (2004-2007). Asiakirjan alussa esitetään EKR:n meneillään olevan varainhoitovuoden (2002) menoja koskevat tarkistukset. Tässä asiakirjassa käsitellään EKR:stä niin AKT-maille kuin merentakaisille maille ja alueille (MMA) osoitettuja varoja. 2. EKR:n tilanne varainhoitovuonna 2002 (päätökset ja maksut) 2.1. Päätökset EKR:n rahoitustiedoista viime heinäkuussa annetussa tiedonannossa [1] komissio arvioi vuoden 2002 päätösten määräksi 2 000 miljoonaa euroa. Syyskuun 30. päivänä 2002 uusien päätösten määrä oli 729 miljoonaa euroa. Määrä saattaa tuntua vähäiseltä, mutta todellisuudessa se on sopusoinnussa 2 000 miljoonan euron tavoitteen kanssa. Päätöksentekomenettelylle on ominaista, että vuoden ensimmäisen puoliskon aikana tehdään "varastoon" monia "jonoon" jääviä päätöksiä. Suurin osa niistä on EKR:n komitean hyväksyttäviksi annettavia asiakirjoja. Tämä määrä oli syyskuun lopussa 1 201 miljoonaa euroa. Päätösten kokonaismäärä oli tuolloin siis 1 930 miljoonaa euroa (joihin sisältyvät siis sekä lopulliset että "hyväksymistä odottavat" määrät), mikä vastaa 96:ta prosenttia tavoitteesta. Näin ollen komissio katsoo, että vuodeksi 2002 asetettu 2 000 miljoonan euron tavoite voidaan saavuttaa. [1] KOM(2002) 372, 9.7.2002. Huomattakoon, että merkittävä osa päätöksistä (arviolta 700 miljoonaa euroa koko vuotta kohti) koskee AKT:n ja EY:n ministerineuvoston päätöksen N:o 1/2000 mukaisesti toteutettuja toimenpiteitä. Kyse on kahdeksannen EKR:n mukaisista käyttämättömistä varoista, jotka on asetettu käyttöön ennen Cotonoun sopimuksen täytäntöönpanoa. Viime heinäkuisessa tiedonannossa esitetyssä arviossa ne otettiin jo huomioon. 2.2. Maksut Vastoin päätöksissä esitettyjä arvioita on hyvin epätodennäköistä, että vuoden 2002 maksujen määrää koskeva viime heinäkuun tiedonannossa esitetty 2 000 miljoonan euron arvio voitaisiin toteuttaa. EIP:n toimittamien tietojen mukaan viimeinen erä (noin 150 miljoonaa euroa), joka oli alun perin tarkoitus maksaa EIP:lle vuoden 2002 lopussa voimakkaasti velkaantuneita köyhiä maita koskevaa HIPC-aloitetta (Highly Indebted Poor Countries) varten, maksetaan vasta vuoden 2003 ensimmäisen puoliskon aikana. Viimeinen erä (180 miljoonaa euroa) on tarkoitus maksaa Maailmanpankille vuoden loppuun mennessä. Se, ettei summaa ollut välttämätöntä maksaa EIP:n tilille tänä vuonna, johtuu viiveistä, joita HIPC-aloitteen täytäntöönpanossa on ollut tietyissä maissa. Huomattavimmat määrät EIP:n onkin maksettava vasta siinä vaiheessa, kun asianomaiset maat saavuttavat velkahelpotusaloitteen lopetusajankohdan (completion point). Muiden välineiden osalta maksuvauhti on ollut suhteellisen hidas (927 miljoonaa euroa oli maksettu 30. syyskuuta mennessä, ja valmisteilla olevien päätösten, joita ei ole vielä hyväksytty kirjanpitoon, määrä oli 185 miljoonaa euroa), mutta viive saadaan todennäköisesti kurottua umpeen vuoden loppuun mennessä. Komissio toteaa, että EIP:lle maksettavan HIPC-aloitteen viimeisen erän viivästymisen vuoksi vuoden 2002 maksujen määrä on ennakoitua pienempi. Komission uusi arvio on 1 850 miljoonaa euroa. Päätöksiä ja maksuja koskeva välinekohtainen tarkistus esitetään seuraavalla sivulla olevassa taulukossa. Rahoitustietoja koskevassa tiedonannossa esitetyn (1. sarake) vastaisesti päätöksen N:o 1/2000 mukaisesti toteutettuja toimenpiteitä koskevat määrät on nyt yksilöity (3. sarake, rahoitusosuudet A ja B). 2.3. Stabex Stabex-välineen toiminta on lakannut tarkistetun neljännen Lomén yleissopimuksen voimassaolon päätyttyä. Kyseisen välineen käyttöä koskevia päätöksiä ei ole voitu tehdä enää 1. tammikuuta 2001 jälkeen. Vaikka vuonna 2001 maksettiin vielä merkittäviä määriä, vuonna 2002 maksettavaksi jäi enää vain joitain jäännöksiä (1,6 miljoonaa euroa). Stabex-tiliä ei voida kuitenkaan sulkea. Noin 200:aa miljoonaa euroa pidetään mahdollisesti suoritettavia maksuja varten varalla Sudanille ja Togolle, joiden osalta maksut on toistaiseksi keskeytetty. Komissio on siirtänyt tämän varauksen ylittävän saldon juokseviin menoihin. Lisäksi Stabex-tilille kertyneet ja vielä kertyvät korot siirretään nyt ja jatkossa juokseviin menoihin Stabex-tilin sulkemiseen asti. Stabex-tilin rahoitustilanne esitetään erillisessä taulukossa. Arvio varainhoitovuoden 2002 päätöksistä ja maksuista milj. euroa >TAULUKON PAIKKA> 3. Ennakkoarvio kassavaroista 31.12.2002 3.1. Ennakkoarvio kassavaroista 31.12.2002: Juoksevat menot milj. euroa >TAULUKON PAIKKA> >TAULUKON PAIKKA> 3.2. Ennakkoarvio kassavaroista 31.12.2002: Stabex-menot milj. euroa >TAULUKON PAIKKA> 4. EKR:n tilanne varainhoitovuonna 2003 (päätökset ja maksut) Komissio esittää vuoden 2003 toteutumaennusteeksi noin 2 300 miljoonaa euroa sekä päätösten että maksujen osalta. Arviot perustuvat eri EKR:ien tähänastiseen toteutusvauhtiin. Lisäksi luvuissa otetaan huomioon meneillään olevat toimet, joita komission yksiköt käsittelevät. Päätösten osalta on lisäksi otettu huomioon ne myönteiset vaikutukset, joita komission yksiköiden hajauttamisella Brysselistä lähetystöihin on. Komissio katsoo, että hajauttaminen ei sen sijaan todennäköisesti vaikuta ratkaisevasti vuoden 2003 maksuvauhtiin. Luvut perustuvat olettamukseen siitä, että yhdeksäs EKR voi tulla voimaan vuoden 2003 ensimmäisten kuukausien kuluessa. Tämä olettamus on luonnollisestikin tärkeä tekijä päätös- ja maksuarvioiden kannalta. Tämä koskee erityisesti sellaisia päätöksiä, joiden osalta yhdeksännestä EKR:stä rahoitettavan määrän arvioidaan olevan 1 035 miljoonaa euroa eli 45 prosenttia kokonaismäärästä. Lukujen arvioinnissa on noudatettava varovaisuutta, koska Cotonoun sopimuksen ratifiointiajankohta ei ole vieläkään tiedossa. Erittelyn tulos esitetään seuraavassa taulukossa. Arvio varainhoitovuoden 2003 päätöksistä ja maksuista milj. euroa >TAULUKON PAIKKA> Kuudennen EKR:n maksujen osalta vaikuttaa siltä, että suoritettavana on enää joitain jäännöksiä - arviolta 50 miljoonaa euroa - maa- ja alueohjelmille. Myös seitsemännen EKR:n päätöksiin liittyvät ennusteet koskevat ainoastaan 50 miljoonan euron suuruista ohjelmoitavaa apua (maa- ja alueohjelmat), koska muiden välineiden varat on käytännössä käytetty loppuun. Seitsemännen EKR:n maksujen määrä on 175 miljoonaa euroa, ja ne ovat vuosi vuodelta pienentyneet niin, että niiden osuus on enää 7,5 prosenttia kaikista vuodelle 2003 ennakoiduista maksuista (2 325 miljoonaa euroa). Myös ne kaikki ovat maa- ja alueohjelmien mukaisia menoja. Kahdeksannen EKR:n päätöksiä varten käytettävissä olevien varojen määrä oli 1 918 miljoonaa euroa sen jälkeen, kun 22. lokakuuta 2002 valmisteilla olevia toimia koskevat huomattavat määrät (ks. kohta 2.1) oli vähennetty; käytettävissä olevasta määrästä 841 miljoonaa euroa voidaan käyttää maa- ja alueohjelmiin ja 1 077 miljoonaa euroa muihin välineisiin. Päätöksiä koskevassa arviossa otetaan huomioon kahdeksannen EKR:n 254,2 miljoonan euron käyttämättömän määrän uudelleenjakoa koskeva päätösehdotus. Kriisimaille myönnetty suhteellisen suuri määrä on otettu huomioon maa- ja alueohjelmia varten vuodeksi 2003 hyväksytyssä määrässä. "Muita kuin maa- ja alueohjelmia" koskevia välineitä koskevat arviot ovat EIP:n tekemiä (riskipääomat ja korkotuet). Ne perustuvat joko käytettävissä olevaan saldoon (hätäapu, pakolaisapu) tai ne on esitetty edellä mainitussa uudelleenjakoehdotuksessa (HIPC). Rakennesopeutusvarat on käytetty kokonaan. AKT:n ja EY:n ministerineuvoston päätöksen N:o 1/2000 mukaisesti ennen Cotonoun sopimuksen täytäntöönpanoa käyttöön asetettujen 1 200 miljoonan euron määrärahojen osalta arvioidaan, että parhaiten suoriutuvat maat käyttävät käytettävissä olevat 500 miljoonaa euroa (A- ja B-rahoitusosuudet) ja 700 miljoonan euron määrärahoista on tarkoitus päättää vuonna 2002. Näiden lisäksi päätösehdotus sisältää alueelliseen yhteistyöhön ja yhdentymiseen suunnitellun 25 miljoonan euron määrän (254,2 miljoonan euron uudelleenjako). Kahdeksannen EKR:n maksujen määräksi arvioidaan 1 850 miljoonaa euroa, joista ohjelmoitavan avun osuus on 1 076 miljoonaa euroa. Rakennesopeutusvarojen määrä (200 miljoonaa euroa) vastaa käytettävissä olevaa saldoa. HIPC-aloitteen (velanhuojennus, 209 miljoonaa euroa) osalta arvioidaan, että tähän mennessä sidotut päätökset lunastetaan kokonaisuudessaan vuonna 2003. A- ja B-rahoitusosuuksiin liittyvien maksujen määrän arvioidaan olevan edelleen suhteellisen pieni (125 miljoonaa euroa). Kuten edempänä todetaan, yhdeksännen EKR:n osalta käytetyt olettamukset ovat melko sattumanvaraisia, sillä ne ovat voimakkaasti sidoksissa Cotonoun sopimuksen täytäntöönpano ajankohtaan. Lisäksi luotettavien ennusteiden laatiminen on tavallista vaikeampaa, kun käytettävät välineet ovat uusia tai osittain uusia. On myös mahdollista, että uuden varainhoitoasetuksen täytäntöönpano vaikuttaa ensimmäisen soveltamisvuoden aikana tehtävien päätösten tasoon. Päätösten määräksi arvioidaan 1 185 miljoonaa euroa, joista EIP:n ilmoittamien investointijärjestelyjen osuus on 235 miljoonaa euroa. A-rahoitusosuuden osalta määrä perustuu valmisteltavien hankkeiden erittelyyn. B-rahoitusosuuden osalta määrä perustuu Stabexiin ja Sysminiin sekä velkahelpotusaloitetta koskeviin B-rahoitusosuuden maksuosuuksiin. Yhdeksännen EKR:n täytäntöönpanon alkuvaiheessa maksettavien maksujen osalta suoritukset jäävät todennäköisesti suhteellisin vähäisiksi. Niiden määräksi arvioidaan 250 miljoonaa euroa, joista investointijärjestelyjen osuus on 60 miljoonaa euroa. 5. Rahoitusosuuksia koskevat pyynnöt vuonna 2003 (määrät pyöristetty) Jotta varainhoitovuoden 2003 juoksevat menot voidaan kattaa ja jotta kassavarat voidaan pitää kohtuullisina, rahoitusosuuksia koskevien pyyntöjen määräksi tullee 2 300 miljoonaa euroa (kahdeksannen EKR:n jakauma). Eri välineiden tähänastisen maksuvauhdin perusteella ja ottaen huomioon jäsenvaltioiden toiveen rajoittaa käytettävissä, välttämätöntä rahoitusta komissio ehdottaa juokseviin menoihin seuraavia neljää peräkkäistä erää: -450 miljoonaa euroa 20.1.2003, -650 miljoonaa euroa 1.4.2003, -700 miljoonaa euroa l.7.2003, -500 miljoonaa euroa 1.11.2003. Huomattakoon, että nämä määrät perustuvat olettamukseen siitä, että HIPC-välineestä maksetaan 209 miljoonaa euroa toisella vuosineljänneksellä (näistä viimeisen EIP:lle maksettavan erän, joka oli alun perin tarkoitus maksaa vuoden 2002 lopussa, osuus on 149 miljoonaa euroa ja AKT:n ja EU:n ministerineuvoston joulukuussa 2001 päättämän määrän osuus 60 miljoonaa euroa). Näitä eriä voidaan tarkistaa tavanomaiseen tapaan joko ylös- tai alaspäin jokaisen neljännesvuosittaisen pyynnön yhteydessä todellisten tarpeiden mukaisesti. Pitkäjänteisempi varainhoidon täytäntöönpano edellyttäisi komissiolta sisäisen sopimuksen soveltamista rahoitusvarojen mukauttamiseksi tarpeisiin. Ennakkoarvio kassavaroista 31.12.2003 Juoksevat menot milj. euroa >TAULUKON PAIKKA> Taulukko rahoitusosuuksia koskevista pyynnöistä (kahdeksannen EKR:n jakauma) esitetään kohdassa 7. 6. EKR:n menoarvio vuosille 2004-2007 Arviot EKR:n menoista varainhoitovuosina 2003-2006 ovat vain aiempien vuosien määrien perusteella tehty summittainen arvio menojen määrästä. Näin ollen luvut saattavat vaihdella huomattavasti esimerkiksi mahdollisten uusien velkahuojennussitoumusten mukaisesti. Cotonoun sopimuksen mukaisesti määrät, joita ei ole vielä sidottu seitsemännestä ja kahdeksannesta EKR:stä, siirretään yhdeksänteen EKR:ään sopimuksen ratifioinnin jälkeen. Tämän vuoksi kokonaismäärät pysynevät muuttumattomina. Arviot EKR:n päätöksistä ja maksuista Vuodet 2004-2007 miljoonaa euroa >TAULUKON PAIKKA> 7. EKR:n rahoitusosuudet varainhoitovuonna 2003 >TAULUKON PAIKKA> >VIITTAUS KAAVIOON> EKR:ien täytäntöönpano >VIITTAUS KAAVIOON> P >TAULUKON PAIKKA> äätökset: - - - - - ; Maksut: Kuudennen EKR:n saldot (tilanne 22.10.2002) euroa >TAULUKON PAIKKA> (3): Nämä ovat esimerkiksi EKR:n komitean päätöksellä voimaan saatettavia päätöksiä. Seitsemännen EKR:n saldot (tilanne 22.10.2002) euroa >TAULUKON PAIKKA> (3): Nämä ovat esimerkiksi EKR:n komitean päätöksellä voimaan saatettavia päätöksiä. Kahdeksannen EKR:n saldot (tilanne 22.10.2002) euroa >TAULUKON PAIKKA> (1): Ennen 254,2 miljoonan euron uudelleenjakoa koskevan komission ehdotuksen huomioon ottamista. (3): Nämä ovat esimerkiksi EKR:n komitean päätöksellä voimaan saatettavia päätöksiä.